Dagnis Iļjins
Dagnis Iļjins (dzimis 1992. gada 20. augustā) ir latviešu kanoe airētājs. 2012. gada Eiropas U-23 čempionātā izcīnījis sudraba medaļu 500 m distancē, nākamajā gadā izcīnījis sudraba medaļu Pasaules U-23 čempionātā 1000 m distancē. Pieaugušo sacensībās izcīnījis 5. vietu 1000 m distancē 2013. gada Eiropas čempionātā. Vairākas reizes kļuvis par Latvijas čempionu. Kvalificējās startam 2016. gada vasaras olimpiskajās spēlēs, kur izcīnīja 12. vietu 1000 m distancē, bet 200 m distancē finālu nesasniedza.